stanford-oval/wikipedia huggingface dataset:
טוני לואיס (מוזיקאי)
הערות שוליים

↑  "Forbes Magazine Interview". Tony Lewis. נבדק ב-21 במאי 2019. {{cite web}}:  (עזרה)
↑  "Grateful Web Interview with Tony Lewis". Grateful Web. נבדק ב-21 במאי 2019. {{cite web}}:  (עזרה)
↑  Sullivan, Bill (30 בנובמבר 2010). "They may best be known for their hit '80s tune, but The Outfield are back in full force and ready to please again with their upcoming 2011 release". The Rock and Roll Report. נבדק ב-21 במאי 2019. {{cite web}}:  (עזרה)
↑  "The Outfield Your Love Chart History". Billboard. נבדק ב-21 במאי 2019. {{cite web}}:  (עזרה)
↑  "For Those About To Rock". patriots.com. נבדק ב-21 במאי 2019. {{cite web}}:  (עזרה)
↑  "John Spinks, Guitarist and Songwriter for The Outfield, Dead at 60". Billboard. נבדק ב-21 במאי 2019. {{cite web}}:  (עזרה)
↑  Wardlaw, Matt. "The Outfield's Tony Lewis Comes to Hard Rock Live as Part of the Latest Retro Futura Tour". Cleveland Scene. נבדק ב-21 במאי 2019. {{cite web}}:  (עזרה)
↑  "Tony Lewis of The Outfield – Out of the Darkness into the Light". Guitar International Magazine. נבדק ב-21 במאי 2019. {{cite web}}:  (עזרה)
| --- | --- |
בקרת זהויות :  MusicBrainz: be400390-fc05-4906-8e15-1342da0e8e1b
טושיבה

| --- | --- |


בניין החברה במינאטו, טוקיו, יפן.
 נתונים כלליים
 סוג:  חברה ציבורית
 מוטו:  Leading Innovation
 מייסדים:  Tanaka Hisashige 
 תקופת הפעילות:  1875 (בשם "טנאקה סייסאקושו") 1890 ("האקונטסו-שה & Co") 1939 (שילוב של "שיבאורה סיסאקו-שו" ו"טוקיו דנקי") – הווה
 חברות בנות:  Toshiba Lifestyle Products & Services  TVS REGZA  Toshiba Nanoanalysis Corporation  Toshiba Research Europe Ltd  OCZ  טושיבה אוסטריה  טושיבה ארצות הברית  טושיבה דרום קוריאה  טושיבה גרמניה  טושיבה הממלכה המאוחדת  Toshiba Tec 
 מיקום המטה:  מינאטו 
 משרד ראשי:  יפן מינאטו, טוקיו, יפן
 ענפי תעשייה:  קונגלומרט (חברה)
 מוצרים עיקריים:  מוצרי אלקטרוניקה מוליכים למחצה תשתית חברתית חומרת מחשב
 רווח תפעולי:   708.7 מיליארד ינים יפניים (2016)
 רווח:   460 מיליארד ינים יפניים (2016)
 הון עצמי:   328.8 מיליארד ינים יפניים (2016)
 סך המאזן:   5.433 טריליון ינים יפניים (2016)
 נשיא:  סאטושי צונאקאווה
 יו"ר:  נובאקי קורומטאני
 מנכ"ל:  נובאקי קורומטאני
 עובדים:  187,809 (2016)
  
 toshiba.co.jp
 
בניין החברה בטוקיו
טושיבה (באנגלית: Toshiba; ביפנית: 株式会社東芝,‏ קאבושיקי-גיישא טושיבה) היא חברה יפנית המתמקדת בייצור מוצרי צריכה חשמליים ואלקטרוניים (אלקטרוניקה ביתית, מחשבים) וכן רכיבים לתעשיית האלקטרוניקה. משרדי החברה והנהלתה שוכנים בטוקיו שביפן. מגוון המוצרים והשירותים שלה כולל טכנולוגיית מידע, ציוד ומערכות תקשורת, רכיבים וחומרים אלקטרוניים, מערכות חשמל, תשתית מערכות תעשייתיות וחברתיות, מוצרי חשמל, מכשירי חשמל לבית, ציוד רפואי, ציוד משרדי, וכן תאורה ולוגיסטיקה.
החברה נוסדה בשנת 1939 בשם טוקיו שיבאורה דנקי K.K. באמצעות שילוב של החברות שיבאורה סיסאקו-שו (אשר נוסדה בשנת 1875) וטוקיו דנקי (אשר נוסדה בשנת 1890). שם החברה שונה רשמית ל"טושיבה" בשנת 1978.
טושיבה היא היצרנית השביעית בגודלה במכירת מוצרי חשמל בעולם. נכון ל-2005, כ-35 אחוזים ממכירותיה היו בתחום המחשוב (בעיקר מחשבים ניידים) והאלקטרוניקה הבידורית (טלוויזיות, מכשירי DVD ועוד), וכ-20 אחוזים הם בתחום המוליכים למחצה, תחום בו טושיבה נמצאת ברשימת 20 היצרניות הגדולות בעולם.
סך המכירות בשנת הכספים 2007/8 הסתכמו בכ-77 מיליארד דולר. בדירוג ה-Global 500 של המגזין פורצ'ן לשנת 2011, מוקמה טושיבה במקום ה-89.
באפריל 2017 פרסמה החברה שבתשעת החודשים שהסתיימו ב-31 בדצמבר 2016 הפסידה 5.2 מיליארד דולר, והזהירה כי ייתכן שלא תוכל להמשיך בפעילותה.
חידושים והמצאות

החברה המציאה את טכנולוגיית הכתיבה האנכית בדיסק קשיח בגודל 1.8 אינץ'. בזכות המצאה זו ניתן לדחוס יותר נפח לשמירת מידע על כל אינץ' מרובע.
הערות שוליים

↑  10,668.1 מיליארד ין יפני
↑  סוני, באתר CNN
↑   בלומברג, טושיבה מזהירה: המשך הפעילות שלנו בסכנה, באתר TheMarker‏, 11 באפריל 2017
| --- | --- |
בקרת זהויות :  NLI: 987007604706005171  PLWABN: 9811342617305606  BIBSYS: 97036527  BNE: XX129047  BnF: cb14500839t (data)  CANTIC: a11204527  CiNii: DA06509361  GND: 4487485-6  ISNI: 0000 0004 1770 8232  LCCN: n88253432  NDL: 00306749  NLA: 35925436  NLK: KAB201805979  VIAF: 125444253   WorldCat (עם VIAF): 125444253 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
טושיהידה מסקאווה

| --- | --- |

 לידה:  7 בפברואר 1940 נגויה, יפן 
 פטירה:  23 ביולי 2021 (בגיל 81) קיוטו, יפן 
 ענף מדעי:  פיזיקת חלקיקים 
 מקום לימודים:  אוניברסיטת נגויה 
 מנחה לדוקטורט:  Shoichi Sakata 
 מוסדות:  אוניברסיטת טוקיו  אוניברסיטת קיוטו  אוניברסיטת נגויה  Kyoto Sangyo University  Kobayashi-Maskawa Institute for the Origin of Particles and the Universe 
 פרסים והוקרה:  מסדר התרבות (2008)  פרס אשאסי (1994)  פרס סאקורי (1985, 1985)  פרס ההצטיינות בתרבות (2001)  פרס נובל לפיזיקה (2008)  פרס פיזיקת חלקיקים ואנרגיה גבוהה (2007)  פרס לזכר נישינה (1979) 
 
טושיהידה מסקאווה
טושיהידה מסקאווה (7 בפברואר 1940 – 23 ביולי 2021) היה פיזיקאי תאורטי יפני שנודע בעבודתו על שבירת סימטריית CP, שזיכתה אותו להיות אחד מארבעה הזוכים בפרס נובל לפיזיקה בשנת 2008.
ביוגרפיה

מסקאווה, יליד נגויה, למד פיזיקה באוניברסיטת נגויה וקיבל תואר ראשון בשנת 1962, ודוקטורט בפיזיקת חלקיקים בשנת 1967. בתחילת שנות ה-70 שיתף פעולה עם מקוטו קובאיאשי באוניברסיטת קיוטו, ויחד עבדו על הסבר שבירת סימטריית CP. התאוריה של קובאיאשי ומסאווה טענה שיהיו לפחות שלושה דורות של קווארק, תחזית שאושרה בניסוי ארבע שנים מאוחר יותר על ידי הגילוי של הקווארק התחתון. מסקאווה וקובאיאשי זכו יחד בחצי מפרס נובל לפיזיקה לשנת 2008 על עבודתם.
מסקאווה היה המנהל של מכון יוקאווה לפיזיקה תאורטית בין השנים 1997–2003. עד למותו הוא היה פרופסור ומנכ"ל של המכון לחקר החלקיקים באוניברסיטת נגויה, מנהל מכון מסקאווה למדע ולתרבות ופרופסור באוניברסיטת קיוטו.
פרסים

1985 – פרס אקדמיית יפן
1985 – פרס סקוראי
1994 – פרס אסאהי
2008 – פרס נובל לפיזיקה
2008 – פרס מסדר התרבות
טסוקו הונג'ו

זהו שם יפני; שם המשפחה הוא .
| --- | --- |

 לידה:  27 בינואר 1942 (בן 82) קיוטו, האימפריה היפנית
 ענף מדעי:  אימונולוגיה
 מקום מגורים:  יפן יפן
 מקום לימודים:  אוניברסיטת קיוטו
 מנחה לדוקטורט:  יאסוטומי נישיזוקה  אוסאמו האיאישי
 מוסדות:  אוניברסיטת קיוטו
 פרסים והוקרה:  מסדר התרבות (2013)  פרס אשאסי (1981)  פרס קרן וורן אלפרט (2017)  פרס רוברט קוך (2012)  פרס נובל לפיזיולוגיה או לרפואה (2018)  פרס האימפריה של האקדמיה היפנית (10 ביוני 1996)  פרס קיוטו למדעים בסיסיים (2016)  Clarivate Citation Laureates (2016)  פרס ההצטיינות בתרבות (2000)  פרס ויליאם ב' קולי (2014)  פרס קיו למחקר רפואי (2016)  פרס טאנג 
 
טסוקו הונג'ו (ביפנית: 本庶 佑; נולד ב-27 בינואר 1942, קיוטו, יפן) הוא אימונולוג יפני.
עיקר פרסומו מגילוי החלבון PD-1, המשמש כמעצור הבולם את פעילות לימפוציט T, ומונע מהם להשמיד את תאי הסרטן, מזיהוים המולקולרי של הציטוקינים IL-4 ו-IL-5‏ ומגילוי האנזים AID (אנ') לו תפקיד בהחלפת הנוגדן המיוצר על ידי לימפוציט B ובהיפרמוטציה של תאי הגוף.
הונג'ו זכה בפרסים רבים, בהם עיטור מסדר התרבות ב-2014, פרס קיוטו ב-2016 ופרס נובל לפיזיולוגיה או לרפואה ב-2018, במשותף עם ג'יימס אליסון.
ביוגרפיה

הונג'ו נולד בקיוטו, יפן וגדל באובה. ב-1960 החל ללמוד רפואה באוניברסיטת קיוטו, וב-1966 קיבל דוקטור לרפואה. ב-1975 קיבל תואר דוקטור בכימיה רפואית בהנחיית יאסוטומי נישיזוקה ואוסאמו האיאישי. בין השנים 1971–1974 היה אורח במחלקת האמבריולוגיה של מכון קרנגי למדע ולאחר מכן במכונים הלאומיים לבריאות. לאחר שסיים ללמוד בארצות הברית היה מרצה בפקולטה לרפואה באוניברסיטת טוקיו עד 1979, ובין השנים 1979–1984 היה פרופסור במחלקת הגנטיקה באוניברסיטת אוסקה.
החל מ-1984 הונג'ו הוא פרופסור לאימונולוגיה באוניברסיטת קיוטו. בשנת 2017 מונה לסגן המנהל של המכון ללימודים מתקדמים באוניברסיטת קיוטו.
מגפת הקורונה

במהלך מגפת הקורונה הושמעה טענה כוזבת לפיה הונג'ו האמין כי נגיף הקורונה "יוצר" על ידי מעבדה בעיר ווהאן בסין, הופצה באופן נרחב באינטרנט בשפות רבות. צוות בוחן-המציאות של ה-BBC דיווח כי, "בהצהרה שפורסמה באתר של אוניברסיטת קיוטו, הוא אמר שהוא 'עצוב מאוד' ששמו הופץ 'האשמות שווא ומידע מוטעה'. מדענים טוענים כי רצף הגנום מראה כי הנגיף הגיע מבעלי חיים ולא היה מעשה ידי אדם".
הוקרה

על הישגיו המחקריים קיבל הונג'ו מספר רב של פרסים והוקרות. ב-2001 נבחר להיות חבר חוץ באקדמיה הלאומית למדעים של ארצות הברית וב-2003 התקבל כחבר באקדמיה לאופולדינה. ב-2014 קיבל את עיטור מסדר התרבות, ב-2016 היה לחתן פרס קיוטו, וב-2018 קיבל את פרס נובל לפיזיולוגיה או לרפואה במשותף עם ג'יימס אליסון "על גילוייהם בתחום הטיפול בסרטן באמצעות אינהיביציה תוך שימוש במעכב נקודת בקרה".
מאמרים נבחרים

ט. הונג'ו וט. קטואה, Organization of immunoglobulin heavy chain genes and allelic deletion model, ‏PNAS 75, 1978, עמ' ‏2140–2144.
ט. הונג'ו וי. יאויטה, Deletion of immunoglobulin heavy chain genes from expressed allelic chromosome, ‏nature 286, 1980, עמ' ‏850–853.
י. אישידה, י. אגאטה, ק. שיבהארה וט. הונג'ו, Induced expression of PD-1, a novel member of the immunoglobulin gene superfamily, upon programmed cell death., ‏EMBO 11, 1992, עמ' ‏3887–3895.
מ. מוראמטסו, ק. קינושיטה, ס. פגרסן, ס. ימאדה, י. שינקאי וט. הונג'ו, Class switch recombination and hypermutation require activation- induced cytidine deaminase (AID), a potential RNA editing enzyme, ‏cell 102, 2000, עמ' ‏553–563.
י. יואי, מ. אישידה, י. טנקה, ט. אוקאזקי, ט. הונג'ו ונ. מינאטו, Involvement of PD-L1 on tumor cells in the escape from host immune system and tumor immunotherapy by PD-L1 blockade, ‏PNAS ‏99, 2002, עמ' ‏12293–12297 doi: 10.1073/pnas.192461099.
טושינו

רחוב בטושינו
טושינו (ברוסית: Ту́шино) הוא ראיון היסטורי בצפון-מערב מוסקבה השייך לעיר מאז 1960 ובין 1939 ו-1960 הייתה עיירה עצמאית. נהר הסחודניה זורם לאורך דרום טושינו.
כעת שטח טושינו מחולק לארבעה ראיונים: פוקרובסקויה-סטרשנבו, מיטינו, טושינו הצפונית וטושינו הדרומית.
היסטוריה

קיימות עדויות לקיומו של היישוב מן המאה ה-14, כאחוזתו של בויאר בשם וסילי איוונוביץ' קבאשנין-טושה ומאוחר יותר של בניו, פיוטר וסמיון. באמצע המאה ה-16, הכפר ומנזר הגואל שלידם נקנו על ידי לאוורת השילוש-סרגייב. אחת מכנסיות האוהל היפות ביותר נבנו במנזר תחת שלטונו של איוואן האיום. טושינו שימשה בתקופה זו כמקום לאירוח אורחים רשמיים של הצאר, לפני קבלתם במוסקבה.
במהלך תקופת הצרות, הפכה טושינו לבסיס כוחו של דמיטרי הכוזב השני, אדם אשר טען כי הוא דמיטרי, בנו של איוואן האיום, והיורש החוקי לכס הצאר. בין 1608 ל-1610 הוקם בה מטה שהוא העתק של חצר המלוכה במוסקבה, כולל פריקאזים (משרדים ממשלתיים) ופטריארך. מכאן ביצע דמיטרי הכוזב השני את המצור על מוסקבה.
במחצית השנייה של המאה ה-18 התחיל תהליך של תיעוש של טושינו, בתחילה עם הופעתן של טחנות רוח ומתפרות. ב-1920 הוקם במקום מפעל לגרביים. ב-1929 הקים האוסואביצ'ים בית ספר לטיסה בטושינו. ליד שדה התעופה הוקמו לאחר מכן מפעל למטוסים ומתקני מחקר בנושאי תעופה ואדם בחלל.
בשדה התעופה בטושינו התרחש בשנת 1991 אחד ממופעי הרוק הגדולים בעולם – מופע פתוח שכונה 'מפלצות הרוק', ואליו הגיעו למעלה ממיליון מאזינים מכל רחבי ברית המועצות, להאזין ללהקות הרוק המובילות במערב באותה התקופה מטאליקה, פנטרה, AC/DC ועוד. מופע היה מסימני ההשתנות וההתפרקות של ברית המועצות.
במקום נמצא גם מתקן האימונים של מועדון הכדורגל ספרטק מוסקבה.
הערות שוליים

↑  דוד טברסקי, ‏ברגעיה האחרונים של בריה"מ, פסטיבל 'מפלצות הרוק' סימל את התקווה לעידן חדש, באתר דבר העובדים בארץ ישראל, 29 בספטמבר 2016
↑  «Спартак» прощается с Тарасовкой. Романцев ставил там забор, Бесков – покупал газонокосилку, Cкала – ходил в церковь
| --- | --- |
בקרת זהויות :  NARA: 10037066
טקווארצ'לי (מחוז)

| --- | --- |

כפר אַכָּרמַרָה
 מדינה / טריטוריה:  גאורגיה גאורגיה אבחזיה אבחזיה
 חבל ארץ:  אבחזיה אבחזיה
 מושל:  טימור גוגואה
 ערים במחוז:  טקווארצ'לי
 בירת המחוז:  טקווארצ'לי
 שפה רשמית:  גאורגית, אבחזית
 אוכלוסייה:  ‏
  ‑ במחוז:  14,777 (2003)
 קואורדינטות:  42°51′0″N 41°41′0″E﻿ / ﻿42.85000°N 41.68333°E﻿ / 42.85000; 41.68333
 אזור זמן:  UTC +4
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מחוז טקווארצ'לי (בגאורגית: ტყვარჩელის რაიონი; באבחזית: Тҟәарчал араион; ברוסית: Ткуарчалский район) הוא מחוז באבחזיה, הרפובליקה הבדלנית של גאורגיה. העיר טקווארצ'לי משמשת כעיר הבירה של המחוז האבחזי, שאוכלוסייתה המחוז מונה 14,777 תושבים. על פי החלוקה המנהלית של גאורגיה נכלל שטח המחוז חלקו בנפת אוצ'מצ'ירה וחלקו בשטח נפת גאלי.
הרפובליקה של אבחזיה היא אוטונומיה דה פקטו אבל מוכרת בעולם רק על ידי רוסיה וניקרגואה. מכאן שגם החלוקה המנהלתית של אבחזיה למחוזות אינה מוכרת בעולם. מצד שני מוכרת החלוקה המנהלתית של גאורגיה, שעל פיה נחשבת אבחזיה עצמה למחוז בגאורגיה, וחלוקתה הפנימית לנפות, המקבילה כמעט לגמרי לחלוקת אבחזיה למחוזות, הוא במעמד יתר נפות גאורגיה.
המחוז נוסד בשנת 1995 על פי החלטת הממשל הבדלני של אבחזיה.
כלכלה

הענף הכלכלי הראשי של טקווארצ'לי היה מאז ומעולם כריית פחם, אף על פי שכיום מכרות הפחם הסובייטיות סגורים ופחם נחצב ממחצבה רק על ידי חברת טאמסאש, בבעלות טורקית-אבחזית, המשמשים בשיטת "חפירה פתוחה". תשלומי המס של חברת טאמסאש מהווים 75% מהכנסות מחוז טקווארצ'לי כולו. יחד עם זאת, נמתחה ביקורת על החברה בגין הזנחת ענייני איכות הסביבה.
בנוסף לכך מתוכננת בנייתו של מבנה מלט חדש, לקראת אולימפיאדת סוצ'י שתערך בחורף 2014. גאורגיה אינה מכירה בהשקעות אלה באבחזיה ורואה אותן כבלתי חוקיות והפרה של ההגבלות שהוטלו על ידי חבר המדינות בשנת 1996 ואף עצרה, במים הטריטוריאליים של גאורגיה, מספר ספינות שהחזיקו מטען של פחם שהוטען בטקווארצ'לי, פעולה שהביאה את חברת טאמסאש לסף פשיטת רגל.
דמוגרפיה

במפקד אוכלוסין שנערך בשנת 2003 התגוררו בטקווארצ'לי 14,777 איש מתוכם 5,578 (37.8%) אבחזים, 8,155 (55.2%) גאורגים, 726 (4.9%) רוסים, והיתר ארמנים יוונים, אסטונים ואוקראינים.
| ההתפלגות האתנית של אוכלוסיית טקווארצ'לי על פי מפקדים |
| --- | --- | --- | --- | --- | --- | --- | --- | --- | --- |
|  | 2003 | % |  |  |  |  |  |  |  |
| אבחזים | 5,578 | 37.8% |  |  |  |  |  |  |  |
| גאורגים | 8,155 | ‏55.2% |  |  |  |  |  |  |  |
| רוסים | 726 | 4.9% |  |  |  |  |  |  |  |
| ארמנים | 67 | 0.5% |  |  |  |  |  |  |  |
| יוונים | 28 | 0.2% |  |  |  |  |  |  |  |
| אסטונים | 3 | 0.1% |  |  |  |  |  |  |  |
| אוקראינים | 66 | 0.4% |  |  |  |  |  |  |  |
| סה"כ | 14,777 |  |  |  |  |  |  |  |  |
הערות שוליים

↑  החל מ-23 בפברואר 2007 - על פי האתר הרשמי של נשיא אבחזיה הבדלנית, (ברוסית)
1 2  על פי מפקד שנערך בשנת 2003
↑  ‏החברה הטורקית טאמסאס יכולה לחוזר ולכרות באבחזיה אם היא תציית לדרישות איכות הסביבה, 9.11.2006, האתר הרשמי של נשיא הרפובליקה הבדלנית של אבחזיה(באנגלית)
↑  טקווארצ'לי חוגגת את יום השנה ה-65 להפיכתה לעיר, 20.4.2007, האתר הרשמי של נשיא הרפובליקה הבדלנית של אבחזיה(באנגלית)
↑  אבחזיה היום: תמצית הביצועים, 15.9.2006, (באנגלית)
↑  ח"כ אבחזי: ההתקפה הימית של גאורגיה מהווה איום על תעשיית הפחם של אבחזיה, 26.10.2007, "סיביל גאורגיה", (באנגלית)
↑  אוכלוסיית אבחזיה, מפקדי אוכלוסייה שפורסמו על ידי הסובייטים, (ברוסית)
↑  מתוכם 1,299 מגרלים וגאורגים אחרים 6,856
| מחוזות / נפות אבחזיה |
| --- | --- | --- |
| מחוזות אבחזיה | אבחזיה אבחזיה מחוז גגרה • אבחזיה אבחזיה מחוז סוחומי • אבחזיה אבחזיה מחוז גודאותה • אבחזיה אבחזיה מחוז גולריפש • אבחזיה אבחזיה מחוז גאלי • אבחזיה אבחזיה מחוז אוצ'מצ'ירה • אבחזיה אבחזיה מחוז טקווארצ'לי |  |
| נפות גאורגיה | גאורגיה גאורגיה נפת גגרה  • גאורגיה גאורגיה נפת סוחומי • גאורגיה גאורגיה נפת גודאותה  • גאורגיה גאורגיה נפת גורילפש  • גאורגיה גאורגיה נפת גאלי  • גאורגיה גאורגיה נפת אוצ'מצ'ירה |  |
העברת פחם שנחצב בטקווארצ'לי
טושיקאזו קוואסקי

| --- | --- |
אין תמונה חופשית
 לידה:  26 בנובמבר 1955 (בן 68) קורומה, יפן 
 תחום יצירה:  אוריגמי 
 
הוורד החדש של קוואסקי - קופל לפי הוראות מהספר Roses Origami & Math
קובייה שוות שטח
זהו שם יפני; שם המשפחה הוא .
טושיקאזו קוואסקי (ביפנית: 川崎敏和; נולד ב-26 בנובמבר 1955 בקורומה, קיושו) הוא מתמטיקאי ואמן אוריגמי יפני שהתפרסם בעיקר בשל דגם הוורד שלו והווריאציות על דגם זה. דגם הוורד של קוואסקי מבוסס על פיתול של מרכז הנייר השובר את סימטריות המראה של ריבוע הנייר וגורם לעלים לצאת ממרכז הדף בסימטריה סיבובית בלבד, דבר המקנה מראה כמעט אמיתי לדגם המוגמר.
תאוריה מוכרת של קוואסקי היא דרך ליצירת קיפול שווה שטח. שיטתו של קוואסקי מתחילה מתרשים קפלים הנבנה תוך שמירה על סימטרית מראה, ואז סגירת הקפלים לדגם שבו שני צידי הנייר נראים במידה שווה. קיפול שווה שטח מופיע גם בדגמים של ג'רמי שייפר ואחרים.
לקריאה נוספת

קוניהיקו קאסאהארה וטושי טקאהמה, אוריגמי למבינים (Origami for the Connoiseur).
טלאמון

| --- | --- |

 אב:  איאקוס 
 אם:  אנדאיס 
 אחים:  פלאוס 
 בן או בת זוג:  Eeriboea 
 צאצאים:  טאוקרוס, Trambelus, איאס 
 
פסלי אנשים גדולים (Omenoni בניב המילאנזי), מעשה ידי אנטוניו אבונדיו, חלק מהפילסטרים של המבנה; חזית קאזה דלי אומנוני (אנ'), ביתו של לאונה לאוני במילאנו
במיתולוגיה היוונית, טֶלָמוֹן (יוונית Τελαμών) הוא בנו של איאקוס ואחיו של פלאוס, שיחד איתו רצח את פוקוס ונאלץ להימלט לסלמיס מפני זעמו של האב. בסלמיס, טלאמון זכה בבת המלך והיה לאביו של איאס "הגדול", שכונה על שמו גם "הטלאמוני". טלאמון השתתף בציד חזיר הבר הקלידוני ובמסע הארגונאוטים, הסתער יחד עם הראקלס על טרויה וקיבל כשלל מלחמה את הסיונה, שילדה לו את טאוקרוס.
באדריכלות

עמוד אדריכלי בדמות גבר הנושא את המבנה או תומך בו מכונה "טלאמון". עמוד מעין זה מכונה גם "אטלנט" משמו של הטיטאן הענק מן המיתולוגיה היוונית שנשא על כתפיו את כיפת השמים ולפי אפלטון היה מושל אטלנטיס. תפקיד דומה ממלאים פסלי הקריאטידות של יוון העתיקה.
טלאמון אדריכלי: עמוד בדמות גבר הנושא את המבנה
אטלנטים נושאי עמוד טרימו בשער קתדרלת סנט מארי באולורון, צרפת, המאה ה-12
טאז'רס (קורדובה)

קלוב אתלטיקו טאז'רס (בספרדית: Club Atlético Talleres; מוכר גם כטאז'רס דה קורדובה, או בפשטות טאז'רס) הוא מועדון ספורט מהעיר קורדובה שבארגנטינה, המפורסם בשל קבוצת הכדורגל שלו. הקבוצה משחקת מאז עונת 2016/17 בליגת העל הארגנטינאית, שבה השתתפה בעבר לסירוגין ב-21 עונות, בין השנים 1980 ו-2004.
מלבד כדורגל גברים ונשים, מחזיק המועדון בקבוצות בענפי ספורט נוספים: כדורסל, קטרגל, הוקי שדה, כדוריד, קראטה, טאקוונדו, כדורעף וגלגיליות.
היסטוריה

המועדון נוסד על ידי אנגלים שעבדו במוסכי הרכבת בקורדובה (פירוש המילה taller בספרדית הוא מוסך). המייסד, תומאס לאוסון, אהד את הקבוצה האנגלית בלקברן רוברס וממנה לקח את הצבעים לקבוצה שהקים - כחול ולבן.
ההישגים הגדולים ביותר של המועדון הם, ברמה הלאומית - סגנות הליגה בנסיונל 1977 (יחד עם שלוש הפעמים בהן הגיע המועדון למקום השלישי), וברמה הבינלאומית - זכייה בגביע קונמבול בשנת 1999. זו הקבוצה היחידה בארגנטינה שזכתה בגביע בינלאומי מבלי לזכות באליפות מקומית.
כמרבית הקבוצות מחוץ לבואנוס איירס, טאז'רס משויכת להתאחדות הכדורגל הארגנטינאית באופן עקיף. עד לשנת 1969 טאז'רס השתתפה בליגה האזורית של קורדובה. בשנת 1967 החלו להתקיים במהלך מחצית אחת של השנה טורנירי הנסיונל, בהם התחרו קבוצות מליגת העל וקבוצות שהעפילו מהליגות האזוריות. טאז'רס העפילה לראשונה לטורניר זה ב-1969. התוצאות הטובות אותן השיגה בטורנירי הנסיונל של המחצית השנייה של שנות השבעים (סגנות ב-1977 והעפלה לחצאי הגמר של השנים 1976 ו-1978) הביאו לכך שב-1980 הוחלט להעלותה להשתתף בקביעות בליגת העל, גם בטורנירי המטרופוליטנו.
טאז'רס שיחקה בליגת העל, לסירוגין (למעט בעונת 1993/94, ובין העונות 1995/96 ו-1997/98), עד לשנת 2004. בסוף עונת 2003/04 ירדה טאז'רס לליגת המשנה, אף על פי שבטורניר קלאוסורה 2004 הגיעה למקום השלישי, עקב שיטת הממוצעים. בליגת המשנה שהתה טאז'רס עד סוף עונת 2008/09, ומאז, למעט בעונת 2013/14, היא שיחקה בליגה השלישית הפדרלית. בסוף עונת 2015 שוב העפילה הקבוצה לליגת המשנה, ובטורניר הבא, "טורניר המעבר" שהסתיים ביוני 2016, זכתה במקום הראשון ובכך עלתה חזרה לליגת העל לאחר 12 שנים.
מבין הקבוצות המשויכות בעקיפין להתאחדות, טאז'רס היא היחידה שזכתה בתואר בינלאומי, והיא מחזיקה בכמה שיאים: שיא ההשתתפות במשחקי ליגת העל ושיא הנקודות הצבורות באותה ליגה, הראשונה להשתתף בגביע ליברטדורס וזו שהשתתפה בהכי טורנירי גביע בינלאומיים בינלאומיים: גביע ליברטדורס, גביע מרקוסור וגביע קונמבול.
היריבה העיקרית של טאז'רס, ה"קלאסיקו", היא בלגראנו, וזהו גם הדרבי החשוב ביותר בעיר קורדובה.
הקבוצה מחזיקה בשיא הצופים למשחק בליגה השלישית בארגנטינה - 62,000 במשחק העלייה לליגה השנייה מול סן חורחה בעונת 2012/13' באצטדיון מריו אלברטו קמפס. הקבוצה מארחת משחקים באצטדיון זה מאז 2012 כיוון שאצטדיונה הביתי, בוטיק דה באריו חרדין, קטן מלהכיל את הצופים הרבים הבאים למשחקיה.
שחקנים בולטים

הקטור באליי - אלוף עולם במונדיאל 1978 עם נבחרת ארגנטינה
לואיס גלבאן - אלוף עולם במונדיאל 1978 עם נבחרת ארגנטינה
חוסה דניאל ולנסיה - אלוף עולם במונדיאל 1978 עם נבחרת ארגנטינה
חאבייר פסטורה
תארים > בינלאומי

גביע קונמבול - 1999
תארים > לאומי

אליפות ארגנטינה - סגנות 1977
חורבת דיר סמען

| --- | --- |

חורבת דיר סמען על רקע היישוב לשם
 מידות
 גובה מעל פני הים:  350 מ' 
 מיקום
 מיקום:  לשם
 קואורדינטות:   (למפת גוש דן מוגדלת) חורבת דיר סמען(למפת גוש דן רגילה) חורבת דיר סמען(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת דיר סמען(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת דיר סמען
 he
 
מבט עילי על מתחם חורבת דיר סמען
עיטור אבן ועליו צלב
בית בד משוכלל
חדרים בצלע הדרומית של החווה
הגת הצפונית
בורות האיגום של הגת הצפונית
חורבת דיר סמען (בעברית: חורבת מנזר שמעון) היא חווה חקלאית ביזנטית מן הגדולות בשומרון, שהשתמרה באופן מרשים. החווה, שהוקמה על אם הדרך הראשית באותה עת, כוללת מתקנים חקלאיים רבים, ובהם בתי בד, גתות, בורות מים, בריכות אגירה ועוד. למרות שמו של האתר, לא ידוע על פעילות של נזירים במקום, ונראה כי השם נועד להדגיש את היות החווה בבעלות נוצרית.
מיקום ותיארוך

חורבת דיר סמען שוכנת במערב השומרון בתוך היישוב לשם, בפסגת שלוחה טרשית בגובה 360 מטרים. מיקומה נבחר בעיקר בשל חשיבותה האסטרטגית, בנקודה החולשת על הדרכים המרכזיות במערב השומרון: הדרך ממגדל אפק לשכם והדרך בין הכפרים עזון, סניריא, מסחה וא-לובון. היא שימשה, אפוא, ככל הנראה כנקודת תצפית, אספקה והרתעה בעתות מלחמה.
השלב הקדום בחווה הוא מן התקופה הרומית, בראשית המאה השנייה לספירה. מתקופה זו שרדו גת חצובה ובית בד.
בתקופה הביזנטית, כנראה במאה השישית, הורחבה החווה מאוד, ורוב הממצאים באתר הם מתקופה זו. נראה כי החווה חרבה וניטשה בעקבות הכיבוש הערבי, עם שקיעת תעשיית הגפן בארץ ישראל בשל האיסור המוסלמי לשתות יין. ייתכן כי יש לתארך את האולם הגדול והמקורה בקמרון חבית שבצפון החווה לתקופה זו, שכן הוא שונה בסגנונו משאר המבנים.
הסיבות להקמת החווה

יואל אליצור וחיים בן דוד, במאמרם "דֵיר ונווה ושמות מקומות מטיפוס דֵיר-X בארץ-ישראל", משערים כי חורבת דיר סמען הוקמה על ידי הביזנטים כתגובה למרידות השומרונים במאה השישית נגד השלטון הנוצרי. הם רואים בחורבת דיר סמען חלק משורת חוות חקלאיות לאורך ציר מערב-מזרח, שהוקמו כולן במורדות הדרום–המערביים של השומרון כדי לשמש קו גבול הגנתי בין האזור הצפוני בו פעלו השומרונים, ובין האזור הדרומי בו פעלו הנוצרים. אליצור ובן דוד איתרו 28 אתרים ברחבי השומרון ששמם מתחיל במילה 'דיר', אך רק באלה שבדרום השומרון, כמו בחורבת דיר סמען, השתמרו עיטורים וחפצים נוצריים, כמו צלבים ואגני טבילה. הדבר מלמד, לדעתם, על הרס מכוון של סממנים נוצריים בצפון השומרון על ידי השומרונים, דבר שנבלם בקו החוות החקלאיות.
ממצאים

חורבת דיר סמען היא מתחם ענק, המורכב מחדרים ובתים רבים, אשר מחוברים זה לזה ברחובות צרים. החווה מוקפת בקיר אבני גזית גדול, אשר פרצה גדולה בחלקו הדרומי מלמדת כי משם נכנסו הערבים בעת שכבשו את המקום.
ממצאים > כנסייה

במרכז החווה שוכנת כנסייה בזיליקאית גדולה ורבועה, שמידותיה מגיעות לכמעט 40 על 40 מטרים. את הכנסייה חצו בעבר שני טורי עמודים, שחילקו אותה לאולם תווך ושתי סיטראות. רוב העמודים מושלכים עתה על רצפת הפסיפס, שהשתמר בחלקו הגדול, באופן המלמד על הרס מכוון מצד כובשי המקום. בקיר המזרחי של הכנסייה השתמר האפסיס הדרומי מתוך שלושה. כן השתמרה יפה אבן הסף וחלק מהקירות שתחמו את הכנסייה.
ממצאים > מתקנים חקלאיים

המתקנים החקלאיים הקדומים ביותר באתר הם, כאמור, גת חצובה (10 על 13 מטרים) ובית בד מן התקופה הרומית, השוכנים בחלקה המזרחי של החווה. לא רחוק משם נבנה בשלב מאוחר יותר בית בד נוסף בטכנולוגיית מכבש בורג. בית הבד המשוכלל ביותר בחווה, שנבנה ככל הנראה מאוחר יותר, שוכן דרום-מערבית לכנסייה, בתוך סדרת חדרים. מבית בד זה נותרו שלוש אבני מפרכה עגולות ושלמות, המלמדות על תפוקה רבה של שמן זית.

בחלקה הצפוני של החווה השתמרה גת ענקית עגולה, חצובה כולה בסלע, ממנה יוצאות תעלות עמוקות אל בריכות אגירה גדולות ממדים. הבריכות חצובות כולן בסלע, והן מחולקות למרחבים בגדלים שונים. גודלן העצום של הבריכות מלמד על תעשיית יין עשירה ביותר בחווה.
ממצאים > מאגרי מים

חורבת דיר סמען מרוחקת ממעיינות וממקורות מים, ולכן ברחביה פזורים לא מעט בורות ובריכות אגירה בגדלים שונים. בחלק הצפוני של החווה השתמר להפליא קירוי לוחות האבן של אחד הבורות, ומערכת הניקוז שלו עדיין עובדת. בשל כך מלא בור זה במשך רוב השנה במים צלולים[דרושה הבהרה], המגיעים לעומק של כמה מטרים.
מעט צפונית יותר, מחוץ לחווה, התגלו בריכות אגירה חצובות לאגירת מי גשמים.

בחלקה הדרומי של החווה, באחד החדרים התוחמים את הכנסייה, ישנו בור מים חצוב ומטויח, שחולייתו השתמרה כמעט בשלמותה. מערכות הניקוז של הבור, שעברו תחת הריצוף שכבר איננו, נראות עד היום לעין, ונראה כי בור זה ניקז מי גשם ממרזבים מכל החדרים שסביבו.